ମନୋଜ କୁମାର ପଣ୍ଡା
ମନୋଜ କୁମାର ପଣ୍ଡା (୪ ଅକ୍ଟୋବର ୧୯୫୪ – ୯ ଜୁଲାଇ ୨୦୨୦) ଜଣେ ଓଡ଼ିଆ ଲେଖକ ଓ ଇଂରାଜୀ ଶିକ୍ଷକ ଥିଲେ । ତାଙ୍କର କେତେକ ଉଲ୍ଲେଖନୀୟ ରଚନା ମଧ୍ୟରେ ହାଡ଼ ବଗିଚା, ମାୟା ବଗିଚା, ବଣ୍ଡ ବଗିଚା, ଶବ୍ଦ ଶସ୍ୟ, ଗାଲିକଙ୍କ ସହ ହୋଇଥିବା ବାର୍ତ୍ତାଳାପ ଆଦି ଗଳ୍ପ ସଂକଳନ, ଶୂନ୍ୟସ୍ଥାନ ପୂରଣ କରିବାର ଖେଳ (ପ୍ରବନ୍ଧ) ଆଦି ଓଡ଼ିଆ ପୁସ୍ତକ ଏବଂ ଦ ବୋନ ଗାର୍ଡେନ ଆଣ୍ଡ ଅଦର ଷ୍ଟୋରିଜ (ଅନୂଦିତ ଇଂରାଜୀ ଗଳ୍ପ ସଂକଳନ) ଆଦି ଅନ୍ୟତମ । ମାୟା ବଗିଚା ପୁସ୍ତକ ନିମନ୍ତେ ସେ ଶାରଳା ପୁରସ୍କାର, ୨୦୧୫ ପାଇଥିଲେ । ୨୦୧୦ରେ ଦି ବୋନ ଗାର୍ଡେନ ଆଣ୍ଡ ଅଦର ଷ୍ଟୋରିଜ ପାଇଁ ଆୟରଲ୍ୟାଣ୍ଡସ୍ଥିତ ଫ୍ରେଙ୍କ ଓ' କନର ଆନ୍ତର୍ଜାତୀୟ ଗଳ୍ପ ପୁରସ୍କାର ପାଇଁ ଏସିଆର ଦଶ ଜଣ ଗାଳ୍ପିକଙ୍କ ମଧ୍ୟରେ ସ୍ଥାନୀତ ହୋଇଥିଲା ।

୨୦୨୦ ଜୁଲାଇ ୯ ତାରିଖରେ ଛାତିରେ ଯନ୍ତ୍ରଣାଜନିତ ଅସୁସ୍ଥତାରେ ବଲାଙ୍ଗିରର ଏକ ଡାକ୍ତରଖାନାରେ ତାଙ୍କର ଦେହାନ୍ତ ହୋଇଥିଲା ।

ପ୍ରାରମ୍ଭିକ ଜୀବନ 
ମନୋଜ କୁମାର ପଣ୍ଡା ୧୯୫୪ ଅକ୍ଟୋବର ୪ ତାରିଖ ଦିନ ପିତା ନୀଳମଣି ପଣ୍ଡା ଓ ମାତା ରାଧାରାଣୀ ପଣ୍ଡାଙ୍କ ଔରସରୁ ଜନ୍ମ ନେଇଥିଲେ । ତାଙ୍କ ଭାଇଭଉଣୀଙ୍କ ଭିତରୁ ସେ ଜ୍ୟେଷ୍ଠ ଥିଲେ । ସ୍ନାତକ ପରେ ସେ ବ୍ୟାଚେଲର ଅଫ ଏଜୁକେସନ (ବିଇଡି) ସମାପ୍ତ କରି ଶିକ୍ଷକତା ଆରମ୍ଭ କରିଥିଲେ ।

ରଚନା

ଓଡ଼ିଆ 
 ହାଡ଼ ବଗିଚା (ଗଳ୍ପ ସଂକଳନ)
 ବର୍ଣ୍ଣ ବଗିଚା (ଗଳ୍ପ ସଂକଳନ)
 ମାୟା ବଗିଚା (ଗଳ୍ପ ସଂକଳନ)
 ବଣ୍ଡ ବଗିଚା (ଗଳ୍ପ ସଂକଳନ)
 ଶବ୍ଦ ଶସ୍ୟ (ଗଳ୍ପ ସଂକଳନ)
 ଗାଲିବଙ୍କ ସହ ହୋଇଥିବା ବାର୍ତ୍ତାଳାପ (ଗଳ୍ପ ସଂକଳନ) 
 ଶୂନ୍ୟସ୍ଥାନ ପୂରଣ କରିବାର ଖେଳ (ପ୍ରବନ୍ଧ)
 ଦ ବୋନ ଗାର୍ଡେନ ଆଣ୍ଡ ଅଦର ଷ୍ଟୋରିଜ (ଇଂରାଜୀ, ଓଡ଼ିଆରୁ ଅନୂଦିତ ଗଳ୍ପ ସଂକଳନ)

ପୁରସ୍କାର ଓ ସମ୍ମାନ
 ଶାରଳା ପୁରସ୍କାର ୨୦୧୫
 ଅଖିଳ କଥା ସମ୍ମାନ, ୨୦୦୬
 ଅଶୋକ ଚନ୍ଦନ ସାହିତ୍ୟ ସମ୍ମାନ

ଆଧାର

୧୯୫୪ ଜନ୍ମ
୨୦୨୦ ମୃତ୍ୟୁ
ବଲାଙ୍ଗୀର ଜିଲ୍ଲାର ଲୋକ
ଶାରଳା ପୁରସ୍କାର ବିଜେତା
ଓଡ଼ିଆ ସାହିତ୍ୟିକ